Príloha č. 3:  Správa o stave daňových a colných pohľadávok
 k 31.12.2002

Daňová správa Slovenskej republiky eviduje k 31. 12. 2002 celkové nedoplatky vo výške 81,3 mld. Sk. Na daňové nedoplatky z toho pripadá 75,0 mld. Sk, čo je medziročne viac o 6,4 mld. Sk.
	
1. Daňové nedoplatky

	Daňový nedoplatok je suma dane (vrátane sankcií a úroku), ktorá nebola zaplatená v lehote alebo v stanovenej výške podľa príslušných právnych predpisov; ide o daň priznanú daňovými subjektami, ako aj o rozdiel dane vyrubený správcom dane vrátane sankcií a úroku.
	Z celkovej sumy 75,0 mld. Sk daňových nedoplatkov tvoria nedoplatky na daniach 49,2 mld. Sk (65,6 %) a nedoplatky na sankciách 25,8 mld. Sk (34,4 %). Rozhodujúcu časť – až 93,3 % predstavujú daňové nedoplatky na daniach daňovej sústavy platnej od 1.1.1993 a 6,7 % pripadá na nedoplatky na daniach daňovej sústavy platnej do 31.12.1992. V medziročnom porovnaní bol vývoj daňových nedoplatkov podľa jednotlivých druhov daní nasledovný (v mld. Sk):

Druh dane (nedoplatku)	k 31.12.2001	k 31.12.2002	Rozdiel 	
Nedoplatky na daniach platných do 31.12.1992 spolu	5,2	5,0	- 0,2	
Nedoplatky na daniach platných od 1.1.1993 spolu	63,4	70,0	6,6	
v tom:				
   - daň z príjmov fyzických osôb	8,8	10,0	1,2	
   - daň z príjmov právnických osôb	11,3	13,1	1,8	
   - daň vyberaná zrážkou	-	0,1	0,1	
   - daň z pridanej hodnoty	32,1	35,5	3,4	
   - spotrebné dane	7,4	6,8	- 0,6	
   - cestná daň	0,4	0,5	0,1	
   - daň z dedičstva, darovania, prechodu                    a prevodu nehnuteľností	3,4	4,0	0,6	
Nedoplatky na daniach spolu	68,6	75,0	6,4	

Ako vyplýva  z uvedeného prehľadu, až 47,3 % z celkových daňových nedoplatkov tvoria daňové nedoplatky na dani z pridanej hodnoty.
Prehľad o štruktúre daňových nedoplatkov z hľadiska členenia na fyzické osoby a právnické osoby a podľa výšky nedoplatku rozčlenenej do jednotlivých pásiem poskytujú údaje nasledujúcej tabuľky (v mil. Sk):

Pásmo	Fyzické osoby	Právnické osoby	
	Počet	Nedoplatok	Počet	Nedoplatok	
od 1 – do 500 Sk	21 547	4	2 241	1	
nad 500 – do 1 500 Sk	14 608	14	1 350	1	
nad 1500 – do 10 tis. Sk	35 125	161	4 937	24	
nad 10 tis. – do 100 tis. Sk	25 095	786	8 463	348	
nad 100 tis- Sk – do 1 mil. Sk	7 238	2 244	8 563	3 227	
nad 1 mil. Sk – do 10 mil. Sk	1 663	4 509	4 678	14 591	
nad 10 mil. Sk – do 100 mil. Sk	154	3 622	967	24 674	
nad 100 mil. Sk – do 200 mil. Sk	4	473	48	6 578	
nad 200 mil. – do 500 mil. Sk	0	0	21	6 525	
nad 500 mil. – do 750 mil. Sk	0	0	1	637	
nad 750 mil. – do 1 mld. Sk	0	0	1	967	
nad 1 mld. Sk	0	0	4	5 617	
Spolu	105 434	11 813	31 274	63 190	

Uvedených 75,0 mld. Sk daňových nedoplatkov pripadá na 136 708 daňových dlžníkov. Za fyzické osoby je najväčšia suma nedoplatkov vykazovaná v pásme 1 až 10 mil. Sk a za právnické osoby v pásme 10 až 100 mil. Sk. Priemerná výška daňového nedoplatku za fyzické osoby činí  112,04 Sk a za právnické osoby 2 020 528,23 Sk.

	Z hľadiska právnej formy sa jednotlivé skupiny daňových dlžníkov podieľali na daňových nedoplatkoch nasledovne (v mld. Sk):
                                                                                                                      
Právna forma	k 31.12.2001	k 31.12.2002	
Spoločnosti s ručením obmedzeným	31,2	35,6	
Akciové spoločnosti	21,0	21,3	
Štátne podniky	1,9	1,9	
Fyzické osoby 	9,8	11,0	
Družstvá	1,8	1,9	
Ostatné 	2,9	3,3	
Spolu	68,6	75,0	

Najväčšími daňovými dlžníkmi sú spoločnosti s ručením obmedzeným (35,6 mld. Sk)  a akciové spoločnosti. Ich daňové nedoplatky 56,9 mld. Sk tvoria vyše tri štvrtiny všetkých daňových nedoplatkov.

Daňové nedoplatky podľa vymožiteľnosti  sa členia na nevymožiteľné daňové nedoplatky, daňové pohľadávky prihlásené do konkurzného konania  a vyrovnacieho konania a vymožiteľné daňové nedoplatky.
V porovnaní s rokom 2001 bol ich vývoj nasledovný (v mld. Sk):

Ukazovateľ	Stav
k 31.12.2001	Stav
k 31.12.2002	Rozdiel
	
Nevymožiteľné daňové nedoplatky 	10,7	12,5	1,8	
Daňové pohľadávky prihlásené  do konkurzného a vyrovnacieho konania	
27,7	
28,4	
0,7	
Vymožiteľné daňové nedoplatky 	30,2	34,1	3,9	
Daňové nedoplatky spolu	68,6	75,0	6,4	

1.1. Nevymožiteľné daňové nedoplatky

Podľa zákona SNR č. 511/1992 Zb. o správe daní a poplatkov  a o zmenách v sústave územných finančných orgánov v znení neskorších predpisov (ďalej len „zákon o správe daní“) sa za nevymožiteľný daňový nedoplatok považuje taký nedoplatok, ktorý sa bezvýsledne vymáha od daňového dlžníka alebo od iných osôb, od ktorých mohol byť vymáhaný, najmenej šesť rokov po 
skončení roka, v ktorom tento nedoplatok vznikol, alebo nedoplatok, ktorého vymáhanie by zrejme neviedlo k výsledku, alebo ak je pravdepodobné, že  by náklady vymáhania presiahli jeho výťažok alebo jeho vymáhanie je spojené s veľkými ťažkosťami. O odpísaní daňového nedoplatku pre nevymožiteľnosť sa daňový dlžník neupovedomuje, jeho dlh trvá ďalej, ak nie je vybratie dane premlčané.
Daňové úrady evidovali k 31.12.2002  nevymožiteľné daňové nedoplatky  12,5 mld. Sk,  z toho 2,0 mld. Sk na daniach daňovej sústavy platnej do konca roku 1992 a 10,5 mld. Sk na daniach daňovej sústavy platnej od roku 1993. 
	Podľa jednotlivých druhov daní stav nevymožiteľných daňových nedoplatkov bol nasledovný (v mld. Sk):

- dane platné do 31.12.1992								2,0    
- daň z príjmov fyzických osôb							1,2    
- daň z príjmov právnických osôb							1,9   
- daň vyberaná zrážkou					  			  -      
- daň z pridanej hodnoty								5,4    
- spotrebné dane									1,4  
- cestná daň							  			   - 
- daň z dedičstva, darovania, prechodu a prevodu nehnuteľností			0,6  

1.2. Daňové nedoplatky prihlásené do konkurzného konania  a vyrovnacieho konania

Správca dane za podmienok stanovených v zákone o správe daní z vlastného podnetu odpíše časť alebo celú daňovú pohľadávku prihlásenú do konkurzného konania alebo vyrovnacieho konania. Ide o tieto prípady (na základe právoplatného uznesenia súdu):
-	o potvrdení vyrovnania, ak podľa neho dlžník splnil svoje povinnosti úplne a včas, 
-	o zrušení konkurzu po splnení rozvrhového uznesenia,
-	o zamietnutí návrhu na vyhlásenie konkurzu pre nedostatok majetku,
-	o zrušení konkurzu po splnení núteného vyrovnania a na základe rozhodnutia súdu o zrušení konkurzu z dôvodu, že majetok daňového subjektu nepostačuje na úhradu výdavkov a odmeny správcu konkurznej podstaty.
	Daňové úrady evidovali k 31.12.2002 daňové nedoplatky prihlásené do konkurzného konania a vyrovnacieho konania v sume 28,4 mld. Sk, z toho na daniach 20,5 mld. Sk a na sankciách 7,9 mld. Sk. Až 93,0 % z celkovej sumy týchto daňových nedoplatkov tvorili nedoplatky na daniach platných od 1.1.1993. 
	Podľa jednotlivých druhov daní stav daňových nedoplatkov prihlásených do konkurzného konania a vyrovnacieho konania bol nasledovný (v mld. Sk):

- dane platné do 31.12.1992								2,0    
- daň z príjmov fyzických osôb							3,0 
- daň z príjmov právnických osôb							3,2 
- daň vyberaná zrážkou					  			  - 
- daň z pridanej hodnoty				          			          13,6  
- spotrebné dane									4,5   
- cestná daň										0,2 
- daň z dedičstva, darovania, prechodu a prevodu nehnuteľností			1,9 
	Najväčší podiel (47,9 %) na celkových daňových nedoplatkoch prihlásených do konkurzného konania a vyrovnacieho konania pripadá na daň z pridanej hodnoty a podľa právnej formy na akciové spoločnosti (15,9 mld. Sk, resp. 56,0 %) a spoločností s ručením obmedzeným (9,4 mld. Sk, resp. 33,1 %).  

1.3. Vymožiteľné daňové nedoplatky
Vymožiteľné daňové nedoplatky sú nedoplatky, ktoré je možné vymáhať. K 31.12.2002 dosiahli sumu 34,1 mld. Sk, ktorú z hľadiska štruktúry tvoria (v mld. Sk): 

dane platné do 31.12.1992	1,0	
daň z príjmov fyzických osôb	5,8	
daň z príjmov právnických osôb	8,0	
daň vyberaná zrážkou	0,1	
daň z pridanej hodnoty	      16,5	
spotrebné dane	0,9	
cestná daň	0,3	
daň z dedičstva, darovania, prechodu a prevodu nehnuteľností 	1,5	
											
Z celkových vymožiteľných  nedoplatkov, ktoré sa medziročne zvýšili o 3,9 mld. Sk (najviac na dani z pridanej hodnoty - o 2,2 mld. Sk) až 97,1 % tvoria nedoplatky na daniach daňovej sústavy platnej od roku 1993. Hlavnými príčinami vzniku daňových nedoplatkov na dani z pridanej hodnoty je druhotná platobná neschopnosť, nedostatočná daňová disciplína, vstup daňových subjektov do konkurzov, stav hospodárskej a finančnej situácie daňových subjektov a v neposlednom rade súvisia s postupom daňových subjektov, kedy v reťazci platiteľov daňovú povinnosť priznajú, ale  neodvedú  a  ďalšie  daňové  subjekty si uplatňujú nadmerný odpočet. Vysoký stav daňových nedoplatkov na dani z pridanej hodnoty odráža aj skutočnosť, že ide o najviac kontrolovanú daň, keď v roku 2002 bolo vykonaných 30 964 kontrol, pri ktorých bola dodatočne dorubená daň 1,6 mld. Sk a sankcie 0,8 mld. Sk. 
            	
	Z hľadiska právnej formy sa jednotlivé skupiny daňových dlžníkov podieľali na vymožiteľných daňových nedoplatkoch takto:

Právna forma	mld. Sk	podiel v %	
spoločnosti s ručením obmedzeným	18,0	52,8	
fyzické osoby	8,1	23,8	
akciové spoločnosti	4,2	12,3	
štátne podniky	0,7	2,0	
družstvá	0,3	0,9	
ostatné	2,8	8,2	
Spolu	34,1	100,0	

1.4. Vymáhanie a zabezpečenie daňových nedoplatkov

Na zabezpečenie úspešnosti vymáhania daňových nedoplatkov využíva daňová správa v súlade so zákonom o správe daní inštitút záložného práva k hnuteľnému aj nehnuteľnému majetku, ktorý umožňuje obmedziť právo daňového dlžníka disponovať s jeho majetkom, a tým vytvoriť predpoklad úspešnej daňovej exekúcie. V hodnotenom období bola na základe vydaných  rozhodnutí v počte 7 485 o určení  záložného  práva  k  majetku  daňového  dlžníka  zabezpečená  suma  5 593 026  tis. Sk, z ktorých daňové subjekty uhradili 1 680 812 tis. Sk.  Efektívnosť  vyššie uvedeného spôsobu zabezpečenia daňového nedoplatku dosiahla 30,1 %.
Obdobným nástrojom je inštitút predbežného opatrenia, ktoré môže daňová správa využiť už v čase daňovej kontroly alebo opakovanej daňovej kontroly a hlavne v prípadoch, keď už počas daňovej kontroly vznikol predpoklad dorubenia dane. V sledovanom období bolo vydaných 933 predbežných opatrení, na  základe  ktorých  bola  uhradených 89 325 tis. Sk.
Ďalším  inštitútom  sú  zabezpečovacie  príkazy,  ktoré  daňová  správa využíva v tých  prípadoch,  keď  má  odôvodnenú  obavu,  že  v  čase  splatnosti  dane  už  daňový subjekt  nebude  mať  dostatok  peňažných  prostriedkov,  ktorými  by  ju  uhradil.  Na základe  154  zabezpečovacích príkazov  vydaných  na  zabezpečenie  daňových  nedoplatkov vo výške 153 832 tis. Sk uhradili  daňové  subjekty 62 704 tis. Sk. Efektívnosť  tohto spôsobu  zabezpečenia  daňového  nedoplatku  dosiahla  40,8 %.
     	Z uvedeného vyplýva, že na základe úkonov uskutočnených správcom dane na zabezpečenie daňového nedoplatku uhradili daňové subjekty ešte pred začatím daňového exekučného konania spolu 1 832 841 tis. Sk. 
Jedným z nástrojov na zaplatenie daňového nedoplatku je výzva, ktorou daňová správa vyzýva daňového dlžníka aby daňový nedoplatok zaplatil. V sledovanom období  daňové úrady zaslali 79 999 výziev na zaplatenie daňového nedoplatku v náhradnej lehote na sumu 9 309 140 tis. Sk, z čoho uhradená suma predstavovala 1 272 607 tis. Sk, čo je  13,7 % efektívnosť.
Daňové exekučné konanie je ďalším nástrojom na vymoženie daňových nedoplatkov. V roku 2002 vydali daňové úrady spolu 12 159 exekučných príkazov (o 2 867 viac ako v roku 2001), na základe ktorých vymáhali  daňové nedoplatky  5 950 147 tis. Sk (o 1 540 146 tis. Sk viac ako v roku 2001). Takýmto spôsobom bolo vymožených 790 708  tis. Sk, čo predstavuje 13,3 % efektívnosť. 

Okrem vymáhania daňových nedoplatkov v daňovom exekučnom konaní boli daňové nedoplatky znížené kompenzáciou nadmerných odpočtov dane z pridanej hodnoty, vratiek spotrebných  daní a použitím  preplatkov na jednotlivých druhoch daní na úhradu nedoplatkov, a to spolu vo  výške 8 082 309 tis. Sk.
Prehľad o počte úkonov súvisiacich so zabezpečením daňových  nedoplatkov, resp. priamo aj s daňovým exekučným konaním, o výške vymáhanej i vymoženej sumy podľa jednotlivých druhov úkonov a v medziročnom porovnaní poskytujú nasledovné údaje (údaje o nedoplatkoch sú v tis. Sk):

Druh úkonu
	Počet úkonov	Vymáhaný
daň. nedoplatok 	Zaplatený/vymožený
daň. nedoplatok	
	2001	2002	2001	2002	2001	2002	
Rozhodnutie o určení záložného práva	
7 921	
7 485	
8 190 202	
5 593 026	
2 069 348	
1 680 812	
Predbežné opatrenie	   895	   933	      –               	     –	  146 176	     89 325	
Zabezpečovací príkaz	
166	
   154	
157 006	
153 832	
    85 508	
     62 704	
Spolu	8 982	8 572	8 347 208	5 746 858	2 301 032	1 832 841	
DAŇOVÉ EXEKUČNÉ KONANIE	
Rozhodnutie o začatí daň. exekučného konania	16 106	17 282	6 878 650	6 229 708	     –	    –	
Daňová exekučná výzva	14 147	15 617	6 339 927	5 805 333	663 824	 324 774	
Daňový exekučný príkaz  na prikázanie:
- zrážky zo mzdy a z iných
  príjmov 	
2 236	
2 606	
 200 797	
  409 035	
22 080	
  26 085	
- z účtu vedeného v banke   alebo na iné peňažné pohľadávky	
6 434	
8 982	
3 400 016	
4 753 577	
1 194 253	
  658 143	
- iné majetkové práva	5	4	     2 394	        101	         101	        51	
- odobratie hotových  peňazí  a iných  vecí,  u ktorých nedochádza  k predaju	
54	
89	
   15 411	
   42 041	
     5 183	
  15 130	
- predaj cenných papierov	28	23	   10 627	  20  813	         55	    5 130	
- postihnutie majet. práva spojeného s podielom spoločníka s.r.o.	
8	
5	
     2 174	
    9 723	
           4	
        52	
- predaj hnuteľných vecí	249	171	  262 944	  400 091	   33 580	  13  813	
- predaj nehnuteľností	278	279	  515 638	 314 766	  100 947	  72 304	
- predaj podniku alebo jeho
  časti	0	0	0	0	0	0	
Spolu	39 545	45 058	17 628 578	17 985 188	2 020 027	1 115  482	

	Celkový prehľad o sumách vymožených jednotlivými formami v roku 2002 poskytujú nasledujúce údaje (v tis. Sk):

Zaplatená suma daňovými dlžníkmi pred daňovým exekučným 
konaním na základe úkonov správcu dane	   	3 105 462 
/predbežné opatrenia, zabezpečovacie príkazy, záložné práva
 výzvy na zaplatenie daňových nedoplatkov/
 
Kompenzácia daňových nedoplatkov podľa § 63 zákona o správe daní         	8 082 309 
/z nadmerných odpočtov dane z pridanej hodnoty, z vratiek spotrebných daní,
 z preplatkov na jednotlivých druhoch daní/

Vymožená suma v daňovom exekučnom konaní                                               	1 115 482          
/daňové exekučné výzvy, daňové exekučné príkazy/

Vymožené v iných konaniach na základe prihlásenia                                          	1 330 900 
pohľadávok daňových úradov /napr. v konkurznom a 
vyrovnacom konaní/
	
Spolu	 	13 634 153 

Okrem daňových nedoplatkov vykazovali daňové subjekty v priebehu roka aj daňové preplatky súvisiace najmä so spôsobom platenia preddavkov na daň. O ich výške v jednotlivých mesiacoch roka informujú nasledujúce údaje (kumulatívne v tis. Sk):

Obdobie	Výška daňového nedoplatku 	Výška daňového preplatku 	
K 31.01.2002	69 953 147	15 590 810	
K 28.02.2002	70 229 145	15 180 192	
K 31.03.2002	71 345 644	19 511 122	
K 30.04.2002	71 072 510	19 019 937	
K 31.05.2002	71 154 084	14 323 630	
K 30.06.2002	71 536 562	14 938 942	
K 31.07.2002	72 139 878	13 537 705	
K 31.08.2002	72 485 636	13 297 889	
K 30.09.2002	72 652 556	13 112 292	
K 31.10.2002	73 239 202	13 082 382	
K 30.11.2002	73 732 661	13 029 515	
K 31.12.2002	75 002 715	12 801 110	

2. Colné nedoplatky
	Celková výška colných nedoplatkov k 31. 12. 2002 dosiahla 6 299 398 tis. Sk, čo predstavuje medziročný nárast o 163 111 tis. Sk. Najväčší podiel z nich tvoria pohľadávky voči dlžníkovi CALEX, a. s. Zlaté Moravce, kde celková suma colného dlhu predstavuje 2 272 679 tis. Sk. Pohľadávka voči tomuto dlžníkovi (914 637 tis. Sk – istina) vznikla ešte v roku 1993. Uvedený dlžník vstúpil 28. 6. 2000 do konkurzu a v roku 2001 colný úrad vymeral úroky z omeškania v celkovej výške 1 358 042 tis. Sk.
	Výšku colných nedoplatkov ovplyvňuje najmä:
     - nedodržanie platobnej disciplíny dlžníkov v závere roka 2002, o čom svedčí skutočnosť, že suma colných nedoplatkov za samotný rok 2002 (692 919 tis. Sk) sa k 31. 1. 2003 sa znížila na 430 308 tis. Sk, 
     - vymeranie colného dlhu, ktorý vznikol iným spôsobom ako prijatím colného vyhlásenia – nezákonným dovozom liehu deklarovaného ako čistiace prostriedky. Podstatnou časťou colných nedoplatkov vzniknutých z tohto dôvodu bolo vymeranie spotrebnej dane z liehu a dane z pridanej hodnoty Colným úradom Bratislava,
     - zintenzívnenie následných kontrol so zameraním na správnosť zaradenia tovaru a určovanie colnej hodnoty s dodatočným vymeraním colného dlhu. V roku 2002 bolo vykonaných 298 kontrolných akcií, nesprávne deklarovanie colnej hodnoty bolo zistené v 130 prípadoch, pričom rozdiel medzi colným dlhom, ktorý mal byť vymeraný v súlade s platnými predpismi a colným dlhom, ktorý bol v skutočnosti vymeraný bol 176 320 tis. Sk.

2.1. Vymáhanie colných nedoplatkov

	Vymáhanie colných nedoplatkov uskutočňujú colné úrady podľa ustanovení Colného zákona, zákona NR SR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, ako aj zákona NR SR č. 278/1993 Z. z. o správe majetku štátu v znení neskorších predpisov.
	Najefektívnejší spôsob vymáhania predstavuje preúčtovanie zo zabezpečenia colného dlhu a preúčtovanie nadmerného odpočtu DPH.  
 	Colné nedoplatky sú ťažko vymožiteľné najmä  z týchto dôvodov:
     - nebol zabezpečený colný dlh (išlo o nezákonný dovoz tovaru),
     - formálna existencia subjektov, ktoré v súčasnosti už nepodnikajú, ale nie sú zrušené, resp. vymazané z obchodného registra,
     - majetok dlžníka je nepredajný,
     - platobná neschopnosť úpadcov, ktorí sa dostali do konkurzu alebo sú v likvidácii,
     - ide o zahraničné subjekty, najmä pohľadávky voči subjektom v Českej republike (pohľadávky voči ČR k 31. 12. 2002 predstavovali 122 773 tis. Sk),
     - nie je možné uspokojiť pohľadávku z poskytnutého zabezpečenia z dôvodu súdneho konania vo veci oprávnenosti vymáhania dlžných súm (napr. T-REAS, spol. s r. o. Žilina – Dopravná poisťovňa, a. s.) alebo z dôvodu konkurzu Dopravnej banky, a. s. Banská Bystrica. 

3. Prehľad o poskytnutých úľavách
3.1. Povolené odklady platenia dane (cla) a povolené zaplatenie dane (cla)
v splátkach v roku 2002

Správca dane môže na základe žiadosti daňového subjektu povoliť odklad platenia dane (prípadne sankcie) alebo jej zaplatenie v splátkach. Takýto postup správcu dane je upravený v     § 59 zákona  o správe daní. Povolené odklady alebo splátky sa nezapočítavajú do daňových nedoplatkov, pretože daňovým nedoplatkom sa stávajú až vtedy, keď daňový subjekt nedodrží termín zaplatenia dane podľa povoleného odkladu alebo splátky.
Rovnako colný úrad môže v zmysle  § 414 a 417 Colného zákona povoliť dlžníkovi na jeho žiadosť odklad platenia sumy dovoznej platby alebo zaplatenie dovoznej platby v splátkach                za podmienky zabezpečenia colného dlhu.  Výška pohľadávok colných úradov v lehote splatnosti – odklad platenia sumy cla a povolenie splátok – k 31. 12. 2002 dosiahla 22 321 292 Sk.    
Prehľad o povolených odkladoch a splátkach platenia dane poskytujú nasledujúce údaje (v tis. Sk): 

Druh dane	Odklad platenia dane	Splátky 
dane	
daň z príjmov fyzických osôb	6 290	4 118	
daň z príjmov právnických osôb	24 379	83 589	
daň z pridanej hodnoty	224 937	55 935	
spotrebné dane	414 483	35 101	
cestná daň	36	478	
Spolu	670 125	179 221	

3.2. Prehľad o výške  odpustených daňových nedoplatkov podľa § 64 zákona o správe daní 

Pracovisko DR SR	Počet odpustení	Suma v Sk	
Bratislava	59	1 270 977	
Trnava	159	2 966 056	
Trenčín	35	1 371 113	
Nitra	92	1 109 984	
Žilina	33	1 015 520	
B. Bystrica	63	5 210 395	
Prešov	41	259 975	
Košice	69	1 104 441	
Spolu	551	14 308 461	

3.3. Prehľad o výške povolených úľav z úroku a sankcií podľa jednotlivých druhov a prehľad o výške odpustených, prípadne vrátených daní, cla a dovoznej prirážky 
v Sk za rok 2002
______________________________________________________________________________
Druh                                                                                Povolená úľava                                                                                                                                          MF SR                         DR  SR                            DÚ
                                                                                                  CR SR                             CÚ
Daň				
a) z dedičstva 	-	-	187 882	
b) z darovania	-	-	312 432	
c) z prevodu a prechodu                  nehnuteľností	24 422 632	10 355 240	      5 048 821	
d) cestná daň	-	-	-	
e) súdne poplatky	       99 500	-	-	
f) notárske poplatky	-	-	-	
g) daň z pridanej hodnoty               (odpustená CR SR, CÚ)	-	-	      2 102 970	
h) daň z pridanej hodnoty              (vrátená CR SR, CÚ)	-	-	    21 288 500	
i) spotrebné dane 
    (odpustené CR SR, CÚ)	-	-	240 364	
j) spotrebné dane 
    (vrátené CR SR, CÚ)	-	-	      1 152 704	
Dane spolu:	24 522 132	10 355 240	    30 333 673	
				
Sankcie:				
a) pokuty	-	-	      3 539 694	
b) penále	14 689 341	72 244 162	  399 437 750	
c) zvýšenie dane	-	  7 918 270	    21 745 643	
d) úrok (DR SR, DÚ)	-	-	      7 198 783	
e) úrok (odpustený CR SR,CÚ)	-	  2 792 782	      4 352 848	
f) úrok (vrátený CR SR, CÚ)	- 	  3 485 153	  92 892	
g) ERP - pokuty	-	-	      1 009 978	
Sankcie spolu:	14 689 341	86 440 367	  437 377 588	
				
Clo (odpustené)	  5 381 691	-	      1 410 296	
Clo (vrátené)	-	-	    45 753 955	
Dovozná prirážka (odpustená)	14 737 004	-	         267 235	
Dovozná prirážka (vrátená)	-	-	      2 963 528	
Clo,dov. prir. spolu:	20 118 695	-	    50 395 014	
				
Spolu MF SR:	59 330 168	-	-	
Spolu DR SR, CR SR:	-	96 795 607	-	
Spolu DÚ, CÚ:	-	-	  518 106 275	
Celkom MF SR, DR SR, DÚ, CR SR, CÚ:	     674 232 050	-	-